Općina Stari Grad Sarajevo Sarajevo

Služba za boračko – invalidsku i socijalnu zaštitu

**Prijava na Javni konkurs**

**za stipendiranje djece boračke populacije u školskoj/akademskoj 2022/2023. godini**

|  |  |
| --- | --- |
| **Prezime** |  |
| **Ime jednog roditelja** |  |
| **Ime** |  |
| **Adresa** |  |
| **Općina** |  |
| **Broj telefona** |  |
| **Srednja škola / Fakultet** |  |
| **Razred / Godina** |  |

Prijavljujem se na Javni konkurs za stipendiranje djece boračke populacije s obzirom na to da imam status:

a) dijete umrlih, poginulih, nestalih branilaca

b) dijete RVI

c) dijete demobilisanih branilaca dobrovoljaca, organizatora otpora ratnih vojnih zarobljenika

d) dijete branilaca zaslužnih u odbrambeno - oslobodilačkom ratu i agresiji na BiH

**Uz prijavu prilažem:**

1. Potvrdu o upisu u školsku/akademsku 2022/2023 godinu
2. Prosjek ocjena iz prethodne školske/akademske godine (učenici srednjih škola prilažu svjedočanstvo iz prethodne godine, a učenici I razreda srednje škole prilažu svjedočanstvo o završenom IX razredu osnovne škole. Studenti prilažu isključivo potvrdu o ocjenama iz prethodne godine studija, a studenti prve godine studija svjedočanstvo o završenom IV razredu srednje škole)
3. Izvod iz Matične knjige rođenih za kandidate
4. Izvod iz Matične knjige državljana za kandidate
5. Uvjerenje o kretanju za roditelja/e i dijete
6. Dokaz o postignutim rezultatima na takmičenju u prethodnoj školskoj godini, a koje organizuje resorno Ministarstvo (dokaz da je osvojeno jedno od prva tri mjesta na općinskom, kantonalnom, federalnom, državnom ili međunarodnom nivou takmičenja)
7. Dokaz o materijalnom stanju (dokaz o primanjima za zaposlene članove domaćinstva, ček od penzije, potvrda da ne prima penziju, uvjerenje o uplaćenim doprinosima Porezne uprave za porezne obveznike sa visinom primanja, uvjerenje nadležne općinske službe o primanjima iz oblasti boračko – invalidske i socijalne zaštite)

Navedena dokumentacija ne smije biti starija od tri mjeseca, računajući do dana prijave na Javni konkurs

1. Dokaz za nezaposlene članove domaćinstva (za djecu uvjerenje o školovanju, za roditelje uvjerenje JU „Služba za zapošljavanje KS“ Sarajevo ili potvrda da ne prima penziju)
2. Izjava o zajedničkom domaćinstvu (kućna lista)
3. Dokaz o statusu roditelja: Uvjerenje da najmanje jedan od roditelja ima minimalno jednu godinu u kontinuitetu provedenu u Armiji RBiH, uz konstataciju da ne postoje okolnosti utvrđene članom 36. Zakona o pravima branilaca i članova njihovih porodica - za djecu demobilisanih boraca, rješenje o invalidnosti - za djecu RVI, rješenje o porodičnoj invalidnini - za djecu poginulih, umrlih i nestalih branilaca
4. Dokaz da je jedan od roditelja dobitnik ratnog priznanja
5. Za roditelja koji je kao RVI ili demobilisani borac umro poslije rata, Izvod iz Matične knjige umrlih
6. Za roditelja koji je poginuo kao pripadnik OS RBiH (Armije BiH i MUP-a), Izvod iz Matične knjige umrlih
7. Izjava da učenik, odnosno student, nije stipendista druge institucije

Napomena:

Fotokopije svih dokumenata moraju biti ovjerene.

Sarajevo,\_\_\_\_\_\_\_\_\_\_.godine

Svojeručni potpis podnosioca

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Shodno članu 5. Zakona o zaštiti ličnih podataka („Službeni glasnik BiH”, broj 49/06, 76/11 i 89/11), saglasan/a sam da se moji lični podaci mogu obrađivati u svrhu ostvarivanja prava na stipendiju

Na osnovu člana 2. i 3. Pravilnika o stipendiranju djece boračke populacije ("Službene novine Kantona Sarajevo", broj 40/21 i 43/22), Općinski načelnik Općine Stari Grad Sarajevo raspisuje:

**J A V N I K O N K U R S**

**za stipendiranje djece boračke populacije u školskoj/akademskoj 2022/2023 godini**

Pravo učešća na Javnom konkursu imaju djeca boračke populacije (djeca umrlih, poginulih, nestalih branilaca, djeca RVI, djeca demobilisanih branilaca, dobrovoljaca, organizatora otpora, ratnih vojnih zarobljenika, djeca lica zaslužnih u odbrambeno - oslobodilačkom ratu i agresiji na BiH), koja imaju prebivalište na području Općine Stari Grad Sarajevo najmanje godinu dana prije podnošenja zahtjeva na Javni konkurs za ostvarivanje prava na stipendiranje djece boračke populacije i koja su na redovnom školovanju u institucijama srednjeg i visokoškolskog obrazovanja, čija obrazovna institucija ima sjedište na području Kantona Sarajevo.

Stipendije se dodjeljuju za tekuću školsku/akademsku godinu i isplaćivat će se za devet mjeseci, koliko traje nastava u jednoj školskoj/akademskoj godini.

Visina mjesečne stipendije za djecu boračke populacije iznosi:

− za učenike u srednjim školama 150,00 KM

− za studente u visokoškolskim ustanovama 200,00 KM

Ukupan broj stipendija u tekućoj školskoj/akademskoj godini odredit će se prema raspoloživim budžetskim sredstvima namijenjenim za ovu svrhu.

**Pravo na stipendiju ne mogu ostvariti sljedeći kandidati:**

− čiji članovi porodičnog domaćinstva, u prethodna tri mjeseca, računajući do dana prijave na Javni konkurs imaju mjesečna primanja viša od dvije prosječne plaće isplaćene u FBiH iz prethodne godine

− koji nemaju prebivalište na području Općine Stari Grad Sarajevo najmanje godinu dana prije podnošenja zahtjeva na Javni konkurs

− koji su ostvarili pravo na stipendiju u nekoj drugoj instituciji i ustanovi

− koji obnavljaju školsku/akademsku godinu

− koji su u akedemskoj godini za koju su aplicirali za dobijanje stipendije, upisali istu godinu studija kao i prethodne godine, samo na drugoj visokoškolskoj ustanovi, osim u slučaju ako kandidat ne studira na dvije visokoškolske ustanove te upisuje istu godinu samo na jednoj visokoškolskoj ustanovi

− koji su navršili više od 25 godina života

− čiji najmanje jedan od roditelja nema minimalno jednu godinu u kontinuitetu provedenu u Armiji RBiH

− čiji roditelj ima utvrđene okolnosti iz člana 36. Zakona o pravima branilaca i članovima njihovih porodica

− koji imaju loše vladanje

**Uz prijavu na Javni konkurs kandidati treba da dostave sljedeću dokumentaciju:**

1. Potvrdu o upisu u školsku/akademsku 2022/2023 godinu

2. Prosjek ocjena iz prethodne školske/akademske godine (učenici prilažu svjedočanstvo iz prethodne godine, a učenici I razreda srednje škole prilažu svjedočanstvo o završenom IX razredu osnovne škole. Studenti prilažu isključivo potvrdu o ocjenama iz prethodne godine studija, a studenti prve godine studija svjedočanstvo o završenom IV razredu srednje škole)

3. Izvod iz Matične knjige rođenih za kandidate

4. Izvod iz Matične knjige državljana za kandidate

5. Uvjerenje o kretanju za roditelja/e i dijete

6. Dokaz o postignutim rezultatima na takmičenju u prethodnoj školskoj/akademskoj godini, a koje organizuje resorno Ministarstvo (dokaz da je osvojeno jedno od prva tri mjesta na općinskom, kantonalnom, federalnom, državnom ili međunarodnom nivou takmičenja)

7. Dokaz o materijalnom stanju (dokaz o primanjima za zaposlene članove domaćinstva, ček od penzije, potvrda da ne prima penziju, uvjerenje o uplaćenim doprinosima Porezne uprave za porezne obveznike sa visinom primanja, uvjerenje o primanjima iz oblasti boračko - invalidske i socijalne zaštite)

8. Dokaz za nezaposlene članove domaćinstva (za djecu uvjerenje o školovanju, za roditelje uvjerenje JU „Služba za zapošljavanje KS“ Sarajevo ili potvrda da ne prima penziju)

9. Izjava o zajedničkom domaćinstvu (kućna lista)

10. Dokaz o statusu roditelja:

− za djecu demobilisanih boraca, uvjerenje da najmanje jedan od roditelja ima minimalno jednu godinu u kontinuitetu provedenu u Armiji RBiH, uz konstataciju da ne postoje okolonosti utvrđene članom 36. Zakona o pravima branilaca i članova njihovih porodica

− za djecu RVI, rješenje o invalidnosti

− za djecu poginulih, umrlih i nestalih branilaca, rješenje o porodičnoj invalidnini

11. Dokaz da je jedan od roditelja dobitnik ratnog priznanja

12. Za roditelja koji je kao RVI ili demobilisani borac umro poslije rata, Izvod iz Matične knjige umrlih,

13. Za roditelja koji je poginuo kao pripadnik OS RBiH (Armije BiH i MUP-a), Izvod iz Matične knjige umrlih

14. Izjava da učenik, odnosno student, nije stipendista druge institucije i ustanove

Djeca bez oba roditelja, koji su poginuli kao pripadnici Armije RBiH ili djeca čiji su roditelji umrli nakon agresije, a jedan ili oba su bili pripadnici Armije RBiH, imaju pravo na dodjelu stipendije bez obzira da li ispunjavaju kriterije iz člana 10. Pravilnika o stipendiranju djece boračke populacije.

U slučaju da prijavljeni kandidati pri bodovanju imaju isti broj bodova, prednost će imati kandidat koji ima bolji prosjek ocjena, a ako imaju isti prosjek, prednost će imati kandidat čija su primanja po članu porodičnog domaćinstva niža.

**Rok i način prijave**

Rok za prijavu na Javni konkurs je 15 dana od dana objave Javnog konkursa u sredstvima informisanja, na oglasnoj ploči Općine i na web stranici Općine Stari Grad Sarajevo – www.starigrad.ba. U navedeni rok se računaju i dani vikenda.

Prijave na Javni konkurs podnose se na propisanom obrascu, koji se može preuzeti u Šalter sali Općine Stari Grad Sarajevo - šalter broj 3 ili na web stranici Općine Stari Grad Sarajevo, www.starigrad.ba (javni pozivi, konkursi i oglasi).

Popunjen obrazac sa priloženom traženom dokumentacijom, može se predati lično u Šalter sali Općine Stari Grad Sarajevo- šalter broj 4 ili preporučeno putem pošte na adresu:

**Općina Stari Grad Sarajevo**

**Služba za boračko – invalidsku i socijalnu zaštitu**

**(sa naznakom za „Javni konkurs za stipendiranje djece boračke populacije u školskoj/akademskoj 2022/2023 godini”)**

**ulica Zelenih beretki broj 4**

**71 000 Sarajevo**

**Nepotpune i neblagovremene prijave se neće razmatrati.**

Sve dodatne informacije zainteresovani mogu dobiti u Službi za boračko – invalidsku i socijalnu zaštitu Općine Stari Grad Sarajevo, lično ili putem telefona 033/282-372.

Obavijest o rezultatima izbora kandidata po Javnom konkursu, prijavljenim kandidatima će se dostaviti u roku od osam dana od dana utvrđivanja Preliminarne liste stipendista koji zadovoljavaju uslove za dobijanje stipendije.

Kandidati koji ne budu zadovoljni rezultatima Preliminarne liste stipendista, utvrđene po Javnom konkursu, mogu podnijeti prigovor Drugostepenoj stručnoj komisiji Općinskog vijeća u roku od osam dana od dana prijema obavijesti.

Broj: 08-31-8571/22

Sarajevo, 03.11.2022.godine **OPĆINSKI NAČELNIK**

**mr. Ibrahim Hadžibajrić**